**Molėtų rajono savivaldybės taryba**

**SPRENDIMAS**

**Dėl pritarimo jungtinės veiklos (partnerystės) sutarties pasirašymui**

2022 m.          d. Nr.

Molėtai

**Projektas**

 Vadovaudamasi 2021 m. balandžio 28 d. Europos Parlamento ir Tarybos reglamento (ES) Nr. 2021/692 (toliau – CERV programa) 1 skyriaus 14 straipsnio 2 dalimi, Lietuvos Respublikos vietos savivaldos įstatymo 16 straipsnio 4 dalimi, Molėtų rajono savivaldybės vardu sudaromų sutarčių pasirašymo tvarkos aprašo, patvirtinto Molėtų rajono savivaldybės tarybos 2009 m. sausio 29 d. sprendimu Nr. B1-9 „Dėl Molėtų rajono savivaldybės vardu sudaromų sutarčių pasirašymo tvarkos aprašo patvirtinimo“, 8.1, 9.1 punktais, Molėtų rajono savivaldybės 2018–2024 m. strateginio plėtros plano, patvirtinto Molėtų rajono savivaldybės tarybos 2018 m. sausio 25 d. sprendimu Nr. B1-3 „Dėl Molėtų rajono savivaldybės 2018–2024 metų strateginio plėtros plano patvirtinimo“, I prioriteto „Besimokanti, atsakinga ir aktyvi bendruomenė“ 1.6 tikslo „Kokybiškas savivaldybės valdymas bendruomenės patogumui“ 1.6.1 uždaviniu „Plėtoti e. demokratijos ir e. valdžios priemones savivaldybės administracijoje, įstaigose ir įmonėse“ bei atsižvelgdama į Ispanijos jaunimo asociacijos „Vrenza“ pasiūlymą bendradarbiauti,

 Molėtų rajono savivaldybės taryba n u s p r e n d ž i a:

1. Pritarti, kad Molėtų rajono savivaldybė bendradarbiautų su Ispanijos jaunimo asociacija „Vrenza“ rengiant ir įgyvendinant projektą pagal CERV programą (toliau - Projektas).
2. Pritarti Molėtų rajono savivaldybės ir Ispanijos jaunimo organizacijos „Vrenza“ jungtinės veiklos (partnerystės) sutarties pasirašymui (sutarties projektas pridedamas).
3. Įgalioti Molėtų rajono savivaldybės merą pasirašyti 2 punkte nurodytą sutartį.
4. Pavesti Molėtų rajono savivaldybės administracijos direktoriui organizuoti Projekto rengimą bei įgyvendinimą.

 Šis sprendimas gali būti skundžiamas Molėtų rajono savivaldybės tarybai (Vilniaus g. 44, LT-33140 Molėtai) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras